Reni

Reni (ukrainsce Ренi; rumunsce Reni) je město w Odesaskej oblasći na juhu Ukrainy, při hranicy z Rumunskej a Moldawskej. Leži při Dunaju něhdźe 220 kilometrow juhozapadnje Odesy a 20 kilometrow wuchodnje rumunskeho města Galați při wuliwje Pruta do Dunaja. Blisko Renija nadeńdźe so hraničny přechod z Ukrainy přez někotre sta metrow moldawskeho teritorija do Rumunskeje. Ma něhdźe 19 tysac wobydlerjow. Z nich su 60 % Rumunojo. Sydlišćo je so w lěće 1548 załožiło a bě nimo Galați jedyn z dweju přistawow Moldawskeho wjerchowstwa. W lěće 1812 přińdźe pod rusku kontrolu a 1821 dósta měšćanske prawa. Wot 1918 do 1940 a znowa w Druhej swětowej wójnje słušeše Reni do Rumunskeje. Žórła Literatura Рени, город Бессарабской губернии// Энциклопедический словарь Брокгауза и Ефрона: в 86 т. (82 т. и 4 доп.). — СПб., 1890—1907. Wotkaz